ROMANIA
JUDETUL VRANCEA
COMUNA POPESTI
CONSILIUL LOCAL
PROCES-VERBAL
Incheiat astazi 28.02.2018 
cu ocazia desfasurarii sedintei ordinare  a Consiliului Local a comunei Popesti , judetul Vrancea convocat potrivit dispozitiei primarului comunei Popesti , judetul Vrancea nr.   22/20.02.2018       avand urmatoarea ordine de zi :
1. Proiect de hotarare privind  propunerea de radiere a numitei Căldărescu Vasilica înscrisă în mod greșit ca proprietar în Ordinul Prefectului nr. 178/08.10.2001  privind   atribuirea  in proprietate a unor suprafete de teren in baza art. 36 din Legea 18/1991 a fondului funciar,republicata 
Initiator Primar Ciocanel Nicolae 
          2.  Proiect de hotarare privind  alegerea presedintelui de ședință 
   Initiator Primar Ciocanel Nicolae 
 3.Diverse 
                La sedinta participa un numar de 13 consilieri locali ,  participa  dl. primar , dl.  viceprimar ,  dna secretar.     
         Se prezinta proiectul ordinii de  zi .   Nu sunt comentarii . Se supune la vot proiectul ordinii de  zi si se aproba cu unanimitate de voturi .
          Se prezinta procesul-verbal al sedintei  din data de 30.01.2018  . Nu sunt   comentarii . Se supune la vot si se aproba cu unanimitate de voturi .    
       Se prezinta procesul-verbal al sedintei  din data de 08.02.2018   .
Sunt   comentarii . 
Dl Sarău –  nu mi se pare corect ca dumneavoastra , dle Militaru ,  să va atribuiți în nume personal pe facebook cele discutate , propuse în cadrul ședințelor acestui consiliu local . Propunerea privind achiziționarea unei basculante nu este una noua . Aceasta propunere a venit din partea mea  cu mult timp în urma și sunt procese -verbale care o dovedesc . Daca ați fi prezentat  pe facebook că s-a propus din partea consiliului local aceasta achiziție ar fi fost ok . Altminteri , să vă atribuiți personal  realizări care privesc întreg consiliu local , nu e corect . 
Dl Militaru – nu putem face toți propuneri . Nu am avut de unde să știu că este o propunere mai veche. Nu agreez cele spuse de dumneavoastra . 
  Dl Căldărescu Marcel – susțin cele spuse de dl Sarău . Este o propunere mai veche venită din partea dânsului  care a mai fost reluată în cadrul ședințelor de consiliu local . 
Nu mai sunt  comentarii . Se supune la vot procesul verbal al ședintei din data de 08.02.2018  și se aproba cu unanimitate de voturi . 
Se trece la primul punct înscris pe ordinea de zi și anume :  
1.Proiect de hotarare privind  propunerea de radiere a numitei Căldărescu Vasilica înscrisă în mod greșit ca proprietar în Ordinul Prefectului nr. 178/08.10.2001  privind   atribuirea  in proprietate a unor suprafete de teren în baza art. 36 din Legea 18/1991 a fondului funciar,republicata Initiator Primar Ciocanel Nicolae 
   Se prezinta proiectul de hotarare 
  Dna secretar –   Dl Căldărescu Georgel , fiul def. Căldărescu Panait a depus la primărie o cerere prin care solicită să se radieze din Ordinul Prefectului nr. 178/08.10.2001  privind   atribuirea  in proprietate a unor suprafete de teren in baza art. 36 din Legea 18/1991 a fondului funciar,republicata , numita Căldărescu Vasilica întrucât tatăl său este unic proprietar al locuinței potrivit unei sentințe civile definitive depusă odată cu cererea . Prin  Ordinul  Prefectului s-a atribuit  în proprietate terenul aferent locuinței , fiind înscrisă în mod greșit alături de Căldărescu Panait și numita Căldărescu Vasilica  . 
Dl primar - La data prezentei facem această propunere , urmând ca prefectul să se pronunțe . 
 Nu sunt comentarii . Se supune la vot proiectul de hotarâre si se aproba cu 12  voturi și o abținere din partea dlui Sarău . 	 
Se trece la al doilea  punct înscris pe ordinea de zi și anume :     
 2.  Proiect de hotarare privind  alegerea presedintelui de ședință 
   Initiator Primar Ciocanel Nicolae 
Se prezinta proiectul de hotarare . 
Este propus dl Palcău  să   prezideze ședințele Consiliului Local al comunei Popesti , în perioada martie –mai 2018 . Nu sunt alte propuneri . 
Se supune la vot proiectul de hotărâre și se aprobă cu unanimitate de voturi . 
 Se trece la urmatorul punct înscris pe ordinea de zi :
  3. Diverse 
Dl primar – la ultima ședință pe care am avut-o la Prefectură s-a discutat și problema corectării titlurilor de proprietate   care nu au intrat în circuitul civil adica cu privire la care nu s-a dezbătut nicio succesiune sau nu s-a făcut vreun act de vânzare-cumpărare .  Comisia Judeteana Vrancea corecteaza și acele titluri de proprietate care au intrat în circuitul civil însă cu privire la acestea moștenitorii trebuie să dea o declarație autentică  prin care să-și asume că sunt utilizatorii actuali ai terenurilor înscrise în acel titlu și  acele corecturi pe care le doresc cu privire la titlu . 
Dl Constantinescu – despre ce greșeli este vorba?
D primar –  nu corespunde tarlaua , parcela înscrisă în titlu cu realitatea  . Cu privire la suprafete , dacă sunt diferențe  trebuie să se adreseze instanței .  
Dl Constantinescu – muncitorul de pe buldo când  a făcut deszăpezirea drumului  , mi-a blocat ieșirea din curte  . 
Dl primar – cu siguranță nu a fost nimic intenționat .
Dna Bratosin – aduc la cunoștința Consiliului Local faptul că Mihai a câștigat la concursul de la Kiev , marele premiu și alte câteva   premii   la diferite secțiuni . Am primit cu această ocazie o invitație de a participa la un  concurs la Chișinău în luna aprilie . În spatele acestor realizări deosebite însă e multă muncă și costuri foarte mari .  Mihai a fost unicul reprezentant din țara noastră . Au fost reprezentanți din  nouă țări la acest concurs . Am primit de curând propunerea de a ne schimba domiciliu în mun. Focsani , tocmai pentru a fi sprijiniți de către Consiliul Local Focșani . 
Sunt multe cazuri de copii foarte talentați declarați cetățeni de onoare ai localităților din care provin.
Dl Sarău – consider că pentru a fi declarat cetățean de onoare al localității trebuie să ai minim 50 de ani , o carieră în spate , o contribuție deosebită la dezvoltarea localității respective .  Sunt de părere că rezultatele materiale se vor vedea după ani de muncă . Au fost discuții în comună legate de sprijinul financiar anterior primit de Mihai din partea Consiliului Local . În această comună sunt și alți copii talentați  care ar dori și ei să fie ajutați  . Situația financiară a comunei este  așa cum este . 
     Dl Căldărescu Mirică – propun ca la sfârșit de an școlar  toți acei elevi care au avut rezultate deosebite să fie premiați .
Dl Sarău –susțin aceasta propunere . 
DL Mateescu – noaptea trecută a avut loc un incendiu care a afectat locuința familiei Vrabie .  Acolo sunt 3 familii . Acoperișul a ars . Trebuie ajutați. Sunt 3 copii acolo . 
Dl Sterian – trebuie ajutați cu materiale de contructie . 
Dl primar – mergem la fața locului să facem o evaluare . Vom face anchetă socială . Vom face toate demersurile ca familia să primească sprijin material pentru   refacerea  locuinței  . În primul rând trebuie să le ducem   material lemnos pentru refacerea acoperișului . 
Dl Militaru – ați propus să mergem împreuna la ANIF . Mai este valabil ?
Dl primar – sigur că da . De la ultima discuție am mai fost la ANIF și am discutat cu dl director .  Am înțeles de la dl director că ați fost și dumneavoastră să vă interesați de acest proiect de reabilitare a malurilor .
Dl Militaru – poate mișcăm ceva dacă mergem împreună . 
Am înțeles că microbuzul de 08.00 seara din Focșani nu se mai face . 
Dl primar – discuții , probleme au fost în principal legat de cursa din Bolovănești . Știu că acea cursă nu se face pe timpul vacanței . Am cerut să fiu informat ori de câte ori se scoate vreo cursă . 
Dna Bratosin – șoferii au anunțat că nu se mai face cursa de 08.00 seara din Focsani . 
Dl Căldărescu Marcel -  trebuie făcut ceva cu semnul de circulație de la ieșire din comună„ Pericol de accidente „ amplasat gresit . Trebuie mutat de acolo . Șoferii nu au vizibilitate .  Semnul de circulație ar putea fi montat dincolo de Ciocaru .
Dl Mateescu – podul de la Doru Mărgărit are  mari probleme de rezistență  . Trebuie intervenit de urgență la acest pod și remediate problemele . 
Dl Sterian – susțin că trebuie intervenit la acest pod .
Dl primar – referitor la sprijinul finnaciar pe care l-ati propus pentru familia Vrabie afectată de incendiu , cu ce sumă propuneți să fie ajutată aceasta familie ?
[bookmark: _GoBack]Consiliul Local în unanimitate propune ca ajutorul financiar să fie până în 3000 lei . 
  Nu mai sunt comentarii .  Se declara inchise lucrarile sedintei . 
PRESEDINTE DE SEDINTA , 	                         SECRETAR COMUNA ,
MATEESCU VALERICĂ  					BOBEICA LILIANA 

